LIETUVOS RESPUBLIKOS KULTŪROS MINISTERIJA
Biudžetinė įstaiga, J. Basanavičiaus g. 5, LT-01118 Vilnius, tel. (8 5) 219 3400, faks. (8 5) 262 3120, el. p. dmm@lrkm.lt. Duomenys kaupiami ir saugomi Juridinių asmenų registre, kodas 188683671
Lietuvos Respublikos aplinkos ministerijai Kopija Kultūros paveldo departamentui prie Kultūros ministerijos	2019-05-31 Nr. S2-1556 Į 2019-04-26 Nr. (14)-D8-1651
Dėl Lietuvos respublikos statybos įstatymo, Lietuvos respublikos teritorijų planavimo ir statybos valstybinės priežiūros įstatymo, Lietuvos respublikos nekilnojamojo kultūros paveldo apsaugos įstatymo, Lietuvos respublikos architektūros įstatymo, Lietuvos respublikos teritorijų planavimo įstatymo pakeitimo įstatymo projektų

Kultūros ministerija (toliau – Ministerija) išnagrinėjo Lietuvos Respublikos aplinkos ministerijos 2019-04-26 raštu Nr. (14)-D8-1651 pateiktus derinti Lietuvos Respublikos statybos įstatymo, Lietuvos Respublikos teritorijų planavimo ir statybos valstybinės priežiūros įstatymo, Lietuvos Respublikos nekilnojamojo kultūros paveldo apsaugos įstatymo (toliau- NKPAĮ), Lietuvos Respublikos architektūros įstatymo, Lietuvos Respublikos teritorijų planavimo įstatymo pakeitimo įstatymo projektus.

Ministerija, įvertinusi Kultūros paveldo departamento 2019-05-09 rašte Nr. (1.36.)2-1165 pateiktą informaciją, informuoja, kad nepritaria Lietuvos Respublikos statybos įstatymo Nr. I-1240 2, 3, 6, 12, 14, 16, 17, 18, 24, 25, 27, 28, 34, 37, 39, 41, 44, 46, 51, 55, 56, 67 straipsnių, 1 priedo pakeitimo ir įstatymo papildymo 271 straipsniu įstatymo projekto (toliau – SĮ projektas) 4 straipsnio 5 daliai, kuria keičiama Statybos įstatymo 12 straipsnio 20 dalis ir šio projekto 4 straipsnio 6 daliai, kuria pripažįstama netekusia galios Statybos įstatymo 12 straipsnio 21 dalis bei Lietuvos Respublikos nekilnojamojo kultūros paveldo apsaugos įstatymo Nr. I-733 231 straipsnio pakeitimo įstatymo projektui (toliau – NKPAĮ pakeitimo projektas), kuriuo pripažįstamos netekusiomis galios NKPAĮ 231 straipsnio 10 ir 11 dalys bei keičiama NKPAĮ 231 straipsnio 12 dalis. Ministerijos nuomone, siekiant užtikrinti kultūros paveldo objektų ir kultūros paveldo statinių tvarkomųjų statybos darbų kokybę, vadovauti kultūros paveldo objektų ir kultūros paveldo statinių tvarkomųjų statybos darbų projektavimui bei atlikti tokių statinių projektų vykdymo priežiūrą turėtų Statybos įstatymo nustatyta tvarka atestuoti ir jame nustatytus reikalavimus atitinkantys architektai ir statybos inžinieriai NKPAĮ nustatyta tvarka įgiję teisę vadovauti kultūros paveldo objektų ir kultūros paveldo statinių tvarkybos darbų projektavimui ar tvarkybos darbų projektų vykdymo priežiūrai.

SĮ projekto 11 straipsnio 10 dalimi papildomoje Statybos įstatymo 27 straipsnio 33 dalyje siūlome nustatyti, kad šioje dalyje numatytos išimtys, kada neprivalo būti gautas naujas statybą leidžiantis dokumentas nebūtų taikomos kultūros paveldo objektų ir kultūros paveldo statinių tvarkomųjų statybos darbų atveju.

Atsižvelgiant į tai, kad šiuo metu NKPAĮ 231 straipsnio 5 dalies 3 punkte numatytas perteklinis reikalavimas remontą, konservavimą ir restauravimą atliekantiems specialistams išlaikyti teisinių žinių egzaminą, prašome į NKPAĮ pakeitimo projektą, įtraukti NKPAĮ 231 straipsnio 5 dalies 3 punkto pakeitimą, kurį siūlome išdėstyti taip:

,,3) nekilnojamojo kultūros paveldo tyrimus atliekantys specialistai kultūros ministro nustatyta tvarka Atestavimo komisijoje išlaikyti profesinių ir teisinių žinių egzaminą pagal kultūros ministro patvirtintą programą. Remontą, konservavimą, restauravimą atliekantys specialistai kultūros ministro nustatyta tvarka Atestavimo komisijoje išlaikyti profesinių žinių egzaminą pagal kultūros ministro patvirtintą programą. Profesinių žinių egzaminų rezultatai nustatyta tvarka kėlusiems kvalifikaciją atestuotiems specialistams, kurių kvalifikacijos atestatas ar teisės pripažinimo dokumento galiojimas nėra panaikintas dėl šio įstatymo 17 dalies 1 ir 2 punktuose nurodytų priežasčių bei neturintiems administracinių nuobaudų profesinėje srityje ir kurių atžvilgiu nėra nustatyta profesinės etikos pažeidimų, galioja neterminuotai.“

Taip pat prašome į NKPAĮ pakeitimo projektą įtraukti NKPAĮ 231 straipsnio 4 ir 7 dalių pakeitimą, kuriuo būtų nustatyti reikalavimai ir specialistams, siekiantiems vykdyti kultūros paveldo objektų ar kultūros paveldo statinių tvarkybos darbų techninę priežiūrą. Siūlome NKPAĮ 231 straipsnio 4 ir 7 dalis NKPAĮ pakeitimo projekte išdėstyti taip:

„4. Fiziniai asmenys, siekiantys rengti tvarkybos darbų projektus, atlikti tvarkybos darbų projekto vykdymo priežiūrą, tvarkybos darbų techninę priežiūrą privalo atitikti šiuos kvalifikacinius reikalavimus:

1) turėti aukštąjį meno studijų srities architektūros krypties, technologijų studijų srities statybos inžinerijos arba statybų technologijų studijų krypties arba jam lygiavertį išsilavinimą;

2) turėti profesinės patirties, kurios trukmė skaičiuojama nuo šio straipsnio 4 dalies 1 punkte nurodyto išsilavinimo įgijimo dienos: tvarkybos darbų projektavimui – ne mažesnę kaip 2 metų dalyvavimo projektuojant tvarkybos darbus, kai veikla vykdoma kultūros paveldo objektuose, vietovėse ar kultūros paveldo statiniuose, profesinę patirtį. Dalyvavimo projektuojant tvarkomuosius paveldosaugos tvarkybos darbus profesinė patirtis nustatoma pagal pateiktus darbo patirtį patvirtinančius dokumentus, projektus ir kultūros paveldo objektų, vietovių ir kultūros paveldo statinių, kurių tvarkybos darbus projektuojant buvo dalyvauta, sąrašą; tvarkybos darbų projekto vykdymo priežiūrai ar tvarkybos darbų techninei priežiūrai – ne mažesnę kaip 2 metų dalyvavimo įgyvendinant tvarkybos darbų projektą ar atliekant tvarkybos darbų techninę priežiūrą kai veikla vykdoma kultūros paveldo objektuose, vietovėse ir kultūros paveldo statiniuose, profesinę patirtį. Dalyvavimo įgyvendinant tvarkybos darbų projektą ar atliekant tvarkybos darbų techninę priežiūrą profesinė patirtis nustatoma pagal pateiktus darbo patirtį patvirtinančius dokumentus ir kultūros paveldo objektų, kultūros paveldo statinių, kurių tvarkybos darbų projektą įgyvendinant buvo dalyvauta, sąrašą;

3) kultūros ministro nustatyta tvarka Atestavimo komisijoje išlaikyti profesinių ir teisinių žinių egzaminą pagal kultūros ministro patvirtintą programą. Profesinių žinių egzaminų rezultatai nustatyta tvarka kėlusiems kvalifikaciją atestuotiems specialistams, kurių kvalifikacijos atestatas ar teisės pripažinimo dokumento galiojimas nėra panaikintas dėl šio įstatymo 17 dalies 1 ir 2 punktuose nurodytų priežasčių bei neturintiems administracinių nuobaudų profesinėje srityje ir kurių atžvilgiu nėra nustatyta profesinės etikos pažeidimų, galioja neterminuotai.

7. Vadovauti kultūros paveldo objektų ir kultūros paveldo statinių tvarkybos darbų projektavimui ir tvarkybos darbų projekto vykdymo priežiūrai, tvarkybos darbų techninei priežiūrai siekiantys atestuoti specialistai privalo atitikti šiuos kvalifikacinius reikalavimus:

1) turėti šio straipsnio 4 dalies 1 punkte nurodytą išsilavinimą;

2) turėti profesinės patirties, kurios trukmė skaičiuojama nuo šio straipsnio 4 dalies 1 punkte nurodyto išsilavinimo įgijimo dienos: tvarkybos darbų projektavimui vadovaujantys specialistai – ne mažesnę kaip 3 metų dalyvavimo projektuojant tvarkybos darbus, kai veikla vykdoma kultūros paveldo objektuose ir kultūros paveldo statiniuose, profesinę patirtį. Dalyvavimo projektuojant tvarkomuosius paveldosaugos tvarkybos darbus profesinė patirtis nustatoma pagal pateiktus darbo patirtį patvirtinančius dokumentus, projektus ir kultūros paveldo objektų, kultūros paveldo statinių, kurių tvarkybos darbus projektuojant buvo dalyvauta, sąrašą; tvarkybos darbų projekto vykdymo priežiūrai, tvarkybos darbų techninei priežiūrai vadovaujantys fiziniai asmenys – ne mažesnę kaip 3 metų dalyvavimo įgyvendinant tvarkybos darbų projektą ar atliekant tvarkybos darbų techninę priežiūrą, kai veikla vykdoma kultūros paveldo objektuose ir kultūros paveldo statiniuose, profesinę patirtį. Dalyvavimo įgyvendinant tvarkybos darbų projektą ar atliekant tvarkybos darbų techninę priežiūrą profesinė patirtis nustatoma pagal pateiktus darbo patirtį patvirtinančius dokumentus ir kultūros paveldo objektų, kultūros paveldo statinių, kurių tvarkybos darbų projektą įgyvendinant buvo dalyvauta, sąrašą;

3) kultūros ministro nustatyta tvarka Atestavimo komisijoje išlaikyti profesinių ir teisinių žinių egzaminą pagal kultūros ministro patvirtintą programą. Profesinių žinių egzaminų rezultatai nustatyta tvarka kėlusiems kvalifikaciją atestuotiems specialistams, kurių kvalifikacijos atestatas ar teisės pripažinimo dokumento galiojimas nėra panaikintas dėl šio įstatymo 17 dalies 1 ir 2 punktuose nurodytų priežasčių bei neturintiems administracinių nuobaudų profesinėje srityje ir kurių atžvilgiu nėra nustatyta profesinės etikos pažeidimų, galioja neterminuotai.“

Kultūros viceministrė	Ingrida Veliutė

Gintaras Džiovėnas, Tel. 860846011, el. p.: gintaras.dziovenas@lrkm.lt

Neringa Dargytė, tel. 8 608 46017, el. p: neringa.dargyte@lrkm.lt